Bybelskool » Wat is die Seun? – 1 Johannes 5:20
Ons leef ook met die wete dat die Seun van God gekom het en aan ons die vermoë gegee het om die ware Een te herken. En ons leef in 'n hegte verhouding met Hom, die Ware Een, naamlik God se Seun, Jesus Christus. Hy ís die ware God, en Hy is die ewige lewe. (NLV)
1. Johannes onderstreep drie keer die feit dat Jesus ons die vermoë gegee het om die "ware Een", die "ware God" te herken. Waarom is dit só belangrik en wat beteken 'n hegte verhouding met Jesus vir jou?
2. In die konteks waarsku Johannes teen die sonde, teen die wêreld wat in die mag van die Bose lê, en teen die afgode. Hoekom is dit so belangrik om onsself daarteen te bewaar en hoe doen jy dit?
3. Lees die verse later vandag weer om jou te herinner om in 'n hegte verhouding met Jesus Christus, die Seun van God, te leef.
4. Jy kan later vanaand die gedeelte weer lees in die konteks van 1 Johannes 5 sowel as my bydrae daaroor: 1 Johannes 5 – Geloof is die getuienis van God se werk in ons lewe.
May 2, 2019 at 21:42 | #
May 25, 2019 at 16:49 | #
Hi William, die lastering teen die Heilige Gees is om die waarheid wat God aan ons openbaar te verwerp. In Matteus 12 ontbloot Jesus die Fariseërs se opstand teen die waarheid van God deurdat hulle Jesus se krag aan die Satan toeskryf eerder as aan die Gees van God.
Dié sonde kan nie vergewe word nie, want hulle erken nie dat Jesus se krag van die Gees af kom nie (vgl 1 Tim 1:20 waar Paulus iets soortgelyks sê). Hulle sê daarmee in feite dat hulle nie in Jesus glo nie, en daarom nie in God nie. As hulle tot insig en geloof in Jesus kom, word hulle uiteraard vergewe. Maar, as hulle voortgaan om te weier, ontbeer hulle die moontlikheid van vergifnis.